CELEX: 62007CA0531
Language: da
Date: 2009-04-30 00:00:00
Title: Sag C-531/07: Domstolens dom (Anden Afdeling) af 30. april 2009 — Fachverband der Buch- und Medienwirtschaft mod LIBRO Handelsgesellschaft mbH (anmodning om præjudiciel afgørelse fra Oberster Gerichtshof — Østrig) (Frie varebevægelser — national fastprisordning for importerede bøger — foranstaltning med tilsvarende virkning som en kvantitativ indførselsrestriktion — berettigelse)

4.7.2009   
            
            
               DA
            
            
               Den Europæiske Unions Tidende
            
            
               C 153/9
            
         Domstolens dom (Anden Afdeling) af 30. april 2009 — Fachverband der Buch- und Medienwirtschaft mod LIBRO Handelsgesellschaft mbH (anmodning om præjudiciel afgørelse fra Oberster Gerichtshof — Østrig)
   (Sag C-531/07) (1)
   
   (Frie varebevægelser - national fastprisordning for importerede bøger - foranstaltning med tilsvarende virkning som en kvantitativ indførselsrestriktion - berettigelse)
   2009/C 153/17
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Fachverband der Buch- und Medienwirtschaft
   
      Sagsøgt: LIBRO Handelsgesellschaft mbH
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af EF-traktatens artikel 3, stk. 1, samt artikel 10, 28, 30, 81 og 151 — national lovgivning, der forpligter importører af tysksprogede bøger til at fastsætte en detailsalgspris, der ikke må være lavere end i oprindelseslandet
   
      Konklusion
   
   
               1)
            
            
               En national ordning, som forbyder importører af tysksprogede bøger at fastsætte en pris, der er lavere end den detailpris, som forlaget har fastsat eller anbefalet i forlagets hjemstat, udgør en foranstaltning med tilsvarende virkning som en kvantitativ indførselsrestriktion i artikel 28 EF’s forstand.
            
         
               2)
            
            
               En national ordning, der forbyder importørerne af tysksprogede bøger at fastsætte en pris, der er lavere end den detailpris, som forlaget har fastsat eller anbefalet i forlagets hjemstat, kan ikke begrundes i henhold til artikel 30 EF og 151 EF eller i henhold til tvingende almene hensyn.
            
         
      (1)  EUT C 37 af 9.2.2008.